EkBass/fiwiki-20250220-pages-articles huggingface dataset:
Riverbank Arena

Riverback Arena on Lontoon olympiapuistossa sijoitseva stadion. Kentän päällyste on vesipohjainen astroturf, joka on väriltään vihreän sijasta sininen. Areenan rakennusbudjetti oli 19 miljoonaa puntaa, eli vajaat 24 miljoonaa euroa. Riverbank Arenassa kilpailtiin Lontoon kesäolympialaisten maahockeyturnaus. Lontoon paralympialaisissa kilpaillaan kahdessa jalkapalloturnauksessa Riverbank Arenalla. Olympialaisten jälkeen stadion siirretään Eton Manoriin, olympiapuiston pohjoispuolelle. Stadionin kapasiteetti putoaa 3000 paikkaan. == Lähteet == Luokka: Lontoon rakennukset ja rakennelmat Luokka: Lontoon urheilu Luokka: Kesäolympialaiset 2012 Luokka: Maahockey
Petronio Franceschini

Petronio Franceschini (1650 – 18. joulukuuta 1680) oli italialainen säveltäjä. Hän opetti Giacomo Antonio Pertiä opiskeltuaan itse aiemmin tämän sedän, Lorenzo Pertin johdolla. Franceschini tuli varhain tunnetuksi oopperoistaan ja toimi myös sellistinä. Oopperoiden lisäksi hänen sävellystuotantoonsa kuuluu sonaatteja, messuja, motetteja, psalmeja ja kantaatteja.AllMusic: Petronio Franceschini Franceschini syntyi ja työskenteli Bolognassa, mutta kuoli Venetsiassa. Hänen viides oopperansa Dionisio jäi kesken, ja teoksen täydensi Partenio.Naxos.com: Petronio Franceschini == Lähteet == Luokka:Italialaiset säveltäjät Luokka:Barokkisäveltäjät Luokka:Italialaiset oopperasäveltäjät Luokka:Vuonna 1650 syntyneet Luokka:Vuonna 1680 kuolleet
Purjehdus kesäolympialaisissa 2012 – naisten purjelautailu

Naisten purjelautailussa kesäolympialaisissa 2012 kilpailtiin 31. heinäkuuta – 7. elokuuta. Siihen osallistui 26 kilpailijaa. Kultaa voitti espanjalainen Marina Alabau, hopeaa suomalainen Tuuli Petäjä ja pronssia Zofia Klepacka. Kilpailussa purjehdittiin aluksi kymmenen lähtöä, joista kilpailijan nettopisteisiin laskettiin yhdeksän parasta sijoitusta. Kymmenen parasta selviytyi viimeisenä purjehdittuun mitalilähtöön, jossa pisteet laskettiin kaksinkertaisena. Mitalilähtöä ei voi pudottaa pois loppupisteistä, vaikka urheilija saisikin siinä huonoimman sijoituksen koko kilpailussa. ==Tulokset== Lähde Sija Urheilija Lähdöt Pisteet 1 2 3 4 5 6 7 8 9 10 MR Kaikki Tulos \- Marina Alabau 2 1 1 1 5 2 3 8 6 3 2 34 26 \- Tuuli Petäjä 8 7 3 4 4 4 8 2 5 1 8 54 46 \- Zofia Klepacka 5 2 12 3 1 1 9 21 4 4 6 68 47 4 - Olha Maslivets 3 4 14 10 3 3 1 3 7 10 4 62 48 5 - Moana Delle 4 5 2 5 9 5 4 9 3 2 12 60 51 6 - Lee Korzits 1 3 7 2 2 11 2 1 9 11 18 67 56 7 - Bryony Shaw 7 6 4 9 6 8 7 5 1 5 10 68 59 8 - Charline Picon 9 11 5 7 10 6 12 10 11 6 14 101 89 9 - Alessandra Sensini 12 9 11 8 11 9 6 6 10 9 16 107 95 10 - Nikola Girke 6 14 10 6 8 10 13 4 19 18 20 128 109 11 - Jessica Crisp 11 10 17 17 7 12 5 8 13 13 * 113 96 12 Hongkong - Hei Man Hayley Chan 10 8 9 13 12 15 11 11 8 14 * 111 96 13 - Patrícia Freitas 13 13 16 12 13 17 16 19 2 8 * 129 110 14 - Li Ling 16 15 8 14 18 7 10 13 14 23 * 138 115 15 - Ingrid Puusta 15 20 6 15 14 21 15 12 20 17 * 155 134 16 - Angeliki Skarlatou 14 12 21 11 19 16 19 27 OCS 15 7 * 161 134 17 - Sigrid Rondelez 18 21 19 27 OCS 15 13 14 14 17 19 * 177 150 18 - Diána Detre 17 16 13 19 16 14 17 18 21 20 * 171 150 19 - Jannicke Stålstrøm 21 17 24 21 17 18 21 15 12 15 * 181 157 20 - Farrah Hall 22 18 18 18 20 22 23 27 OCS 16 16 * 200 173 21 - Yuki Sunaga 19 23 22 22 22 24 22 20 18 12 * 204 180 22 - Irina Konstantinova-Bontemps 23 22 15 20 23 20 20 16 24 21 * 204 180 23 - Jazmín López Becker 20 19 20 24 21 19 25 17 25 25 * 215 190 24 - Napalai Tansai 24 24 23 23 25 25 18 27 DSQ 22 22 * 233 206 25 - Tatiana Bazyuk 27 RAF 25 27 DNF 16 24 23 24 22 23 24 * 235 208 26 - Carolina S Borges-Mendelblatt 1 27 DNC 27 DNC 27 DNC 27 DNC 27 DNC 27 DNC 27 DNC 27 DNC 27 DNC 27 DNC * 270 243 *OCS - On course side of the starting line *DSQ - Disqualified *DNC - Did not come to the starting area *DNF - Did Not Finish *DNS - Did Not Start *RAF - Retired After Finishing == Lähteet == Luokka:Purjehdus kesäolympialaisissa 2012
Ching Johnson

Ivan Wilfred "Ching" Johnson (7. joulukuuta 1898 – 16. kesäkuuta 1979) oli kanadalainen jääkiekkoilija, joka edusti New York Rangersia ja New York Americansia National Hockey Leaguessa (NHL). Puolustajana pelannut Johnson saavutti Rangersin riveissä kaksi Stanley Cup -mestaruutta. Ensimmäisen maailmansodan veteraanina Johnson saattoi aloittaa täysipainoisen kiekkoilijan uran vasta 20 vuoden iässä ja teki NHL-läpimurtonsa vasta lähempänä 30. ikävuottaan. Lajin historian kovaotteisimpien puolustajien joukkoon luettu Ching Johnson oli suuri yleisösuosikki ja pelasi kaikkiaan 436 ottelua Rangersissa ja Americansissa ennen siirtymistään alasarjoihin pelaajaksi, valmentajaksi ja toimitsijaksi. ==Saavutuksia ja palkintoja == * NHL:n ykköstähdistössä neljästi, * pelasi ensimmäisessä NHL:n tähdistöottelussa (Ace Bailey Benefit Game), * Hockey Hall of Fameen 1958, * Manitoba Sports Hall of Fame and Museumin Manitoba Hockey Hall of Famen jäsen. ==Aiheesta muualla== * NHL-profiili: 'Ching' Johnson * Legends of Hockey: 'Ching' Johnson * Luokka:Vuonna 1898 syntyneet Luokka:Vuonna 1979 kuolleet Luokka:Kanadalaiset jääkiekkoilijat Luokka:Hockey Hall of Fame
Casper Wrede (taidemaalari)

Wilhelm Casper Magnus August Wrede (26. joulukuuta 1856 Kaarina – 12. helmikuuta 1945 Kemiö) oli suomalainen taidemaalari ja kartanonomistaja. Hän maalasi etupäässä maisemia ja muotokuvia. Wrede opiskeli aluksi Suomen Taideyhdistyksen piirustuskoulussa 1874 ja sen jälkeen Turun piirustuskoulussa 1875–1878. Hän jatkoi opintojaan ulkomailla, ensin Münchenissä 1879 ja sitten Pariisissa 1880–1881. Pariisissa oli myös hänen ensinäyttelynsä 1881 ja häntä alettiin pitää suurena lahjakkuutena. Palattuaan Suomeen hän sai Suomen Taideyhdistyksen dukaattikilpailussa III palkinnon 1881 ja II palkinnon 1882. Taiteilijanuransa lupaavasta alusta huolimatta Wrede kuitenkin omistautui tämän jälkeen pääosin maanviljelykselle. Hän valmistui Mustialan maatalousopistosta 1885 ja hankki hallintaansa Wreden sukutilan Kemiön Gästerbyssä 1891. Wrede palasi vasta vanhemmalla iällä vakavammin takaisin taiteen pariin. Wrede oli aatelissäädyn valtiopäivämies 1891 ja 1894.Förteckning öfver Finlands till landtdagen i Helsingfors år 1891 församlade Ridderskap och Adel: Protokoll förda hos Finlands Ridderskap och Adel vid Landtdagen 1891. Tredje häftet, s. 1467–1472. Helsingfors: Helsingfors Central-Tryckeri, 1891. Förteckning öfver Finlands till landtdagen i Helsingfors år 1894 församlade Ridderskap och Adel: Protokoll förda hos Finlands Ridderskap och Adel vid Landtdagen 1894. Tredje delen, s. 1537–1544. Helsingfors: Helsingfors Central- Tryckeri, 1895. __NOTOC__ ==Lähteet== * * Wrede, Wilhelm Casper Magnus August. Kuvataiteilijamatrikkeli. ===Viitteet=== ==Aiheesta muualla== * Wrede, Casper (s. 1856 – k. 1945). Suomalaisen kuvataiteen bibliografia. Luokka:Suomalaiset taidemaalarit Luokka:Suomen suuriruhtinaskunnan aatelissäädyn valtiopäivämiehet Luokka:Vuonna 1856 syntyneet Luokka:Vuonna 1945 kuolleet
Vyölaukku

thumb|Nahkainen vyölaukku Vyölaukku on pieni laukku, jota pidetään vyötäröllä. Se on yleensä isompi kuin rahavyö. == Lähteet == == Aiheesta muualla == Luokka:Kannettavat asusteet Luokka:Laukut de:Tasche#Bauchtasche
Waymo

Waymo (ennen lokakuuta 2016 Google driverless car) on Googlen projekti kehittää itseohjautuva auto. Projektia johtaa Googlen insinööri Sebastian Thrun, yksi Google Street Viewin keksijöistä ja Stanfordin yliopiston keinoälylaboratorion johtaja. Vuonna 2005 Thrunin ryhmä Stanfordissa kehitti robottiajoneuvo Stanleyn, joka voitti DARPA Grand Challengen ja kahden miljoonan dollarin palkinnon Yhdysvaltain puolustusministeriöltä. Ryhmä, joka kehittää järjestelmää, koostuu 15 Googlen insinööristä. Waymon robottiautot ovat Chrysler Pacifica -merkkisiä tila- autoja.https://www.theverge.com/2017/9/18/16328284/intel-waymo-partnership- self-driving-car-chrysler ==Historia== Google aloitti robottiautojen testaamisen vuonna 2010. Itseohjautuvilla autoilla pyritään parantamaan liikenneturvallisuutta, vähentämään liikenteen päästöjä ja säästämään ihmisten aikaa. Elokuussa 2012 Google ilmoitti että autot ovat kulkeneet lähes puoli miljoonaa kilometriä ilman yhtäkään kolaria. Autot ovat ajaneet Nevadassa sekä Googlen testiradalla. Nevadan ajoneuvoviraston johtaja Bruce Breslow arvelee autojen tulevan markkinoille vuosien 2015–2017 aikana. Google kehitti alussa autoja yhteistyössä autonvalmistajien kanssa, mutta toukokuussa 2014 yritys kertoi aikovansa ottaa autojen kehittämisen kokonaan itselleen. Google oli päättänyt panostaa lisää autojensa kehittämiseen. Hakukonejätti alkoi rakennuttaa pika-aikataululla parisen sataa pientä sähköautoa, jotka toimivat automaattiohjauksella. Maksiminopeus oli rajoitettu 25 mailiin tunnissa.HS: Google rakentaa itseohjautuvia robottiautoja. Julkaistu: 28.5.2014Official Google Blog: Just press go: designing a self-driving vehicle. Julkaistu: 27.5.2014 == Teknologia == Autoihin on lisätty videokamerat ja tutkat. Autot käyttävät apunaan Google Street View -kuvia. Autojen katoille on asennettu laseretäisyysmittari, joka tuottaa yksityiskohtaisen 3D-kartan ympäristöstä. Googlen robottiautoissa on noin 150 000 Yhdysvaltain dollarin arvosta laitteita vuoden 2012 hinnoin, mukaan lukien noin 70 000 dollarin lidar (light radar) järjestelmä. Etäisyyden mittaava katolle kiinnitetty 64-säteinen laser on Velodyne. Tämä laser mahdollistaa sen, että ajoneuvo luo yksityiskohtaisen kolmiulotteisen kartan sen ympäristöstä. Tämän jälkeen auton ohjelmisto yhdistää tämän kartan korkearesoluutioisiin karttoihin maailmasta, tuottaen erilaisia datamallien tyyppejä, jotka mahdollistavat sen ajaa itseään. == Onnettomuudet == Elokuussa 2011 ihmisen ohjaama "Google driverless car" oli osallisena törmäykseen lähellä Googlen pääkonttoria Mountain View’ssä Kaliforniassa. Googlen mukaan autoa ohjasi onnettomuushetkellä manuaalisesti ihminen. Aiemmassa onnettomuudessa 2010 toinen ajoneuvo ajoi Googlen auton perään, kun se oli pysähtyneenä liikennevaloissa. Googlen mukaan molemmat onnettomuudet ovat olleet muita autoja ohjanneiden ihmiskuljettajien syytä. ==Katso myös== *Uber *Lyft == Lähteet == == Aiheesta muualla == * Google Self- Driving Car Projectin videoita YouTubessa Luokka:Google Luokka:Konseptiautot Luokka:Miehittämättömät kulkuneuvot Luokka:Yhdysvaltalaiset liikenneyhtiöt Luokka:Taksi- ja tilausliikenne
Cavendish-laboratorio

Cavendish-laboratorio () on osa Cambridgen yliopiston fysiikan laitosta. Se on perustettu vuonna 1874. Laboratorio on nimetty sen rahoitukseen osallistuneen Devonshiren herttuan William Cavendishin sekä hänen fyysikkosukulaisensa Henry Cavendishin mukaan. Sen ensimmäinen professori oli James Clerk Maxwell.Planning a laboratory Professor and laboratory Cambridge physics Ennen Cavendish-laboratorion perustamista fysiikka oli ollut matematiikan sivuhaara ja sen opetus oli varsin teoreettista. Maxwellin seuraaja Lordi Rayleigh suunnitteli kokeellisen fysiikan opetusohjelman, joka on nykyisenkin opetuksen pohjana. Rayleighin seuraaja Joseph John Thomson puolestaan käynnisti fysiikan vallankumouksen, joka johti kvanttifysiikan löytämiseen 1920-luvulla. Hänen aikanaan yliopisto alkoi hyväksyä jatko-opiskelijoita muualtakin. Ensimmäisten joukossa olivat tulevat nobelistit Ernest Rutherford ja Charles Wilson. Rutherford nousi vuorollaan professoriksi ja ydinfysiikan suurteot jatkuivat. Hänen jälkeensä Lawrence Bragg kehitti röntgenkristallografiaa, jonka avulla selvitettiin DNA:n kaksoiskierrerakenne. Toisen maailmansodan jälkeen kylmälaboratorio, hiukkaskiihdytin, puolijohdetutkimukset ja radioastronomia olivat aloja, joilla tehtiin suuria löytöjä. Laboratoriossa vuosien varrella työskennelleistä tutkijoista 29 on palkittu Nobel-palkinnolla.About this Website Cavendish Laboratorio == Lähteet == == Aiheesta muualla == *Cavendish Laboratory University of Cambridge Luokka:Yhdistyneen kuningaskunnan tutkimuslaitokset Luokka:Cambridgen yliopisto Luokka:Fysiikan historia
Kiinnitystulppa

Kiinnitystulppa tai ruuvitulppa, seinätulppa tai proppu, on kiinnitystarvike, jota käytetään ripustettaessa jotain esimerkiksi betoni- tai tiiliseinään tai kattoon. Tulppa työnnetään seinään porattuun reikään, ja siihen ruuvataan sopivankokoinen ruuvi. Tulppa työnnetään yleensä seinätasoon asti, mutta jos tulppa laajenee, se työnnetään seinän sisään. Ruuvia kiristettäessä ruuvi ja sitä ympäröivä tulppa kiinnittyvät kiveen. Kiinnitystulpan kärjessä on paisuntaosa, joka paisuu, kun ruuvia kiristetään tulppaan. Siivekkeet eli evät varmistavat, että tulppa ei pyöri ympäri, kun ruuvi kiristetään. Tulpan paisumaton osa on nimeltään kaulus. Tulpan toisessa päässä on harja, joka varmistaa, että tulppa ei uppoa reikään liian syvälle. Kiinntystulppia on saatavilla erilaisia seinämateriaaleja ja eripainoisia ripustettavia esineitä varten. Jotkin tulpat sopivat vain tiettyihin materiaaleihin. Niin sanotut yleistulpat sopivat moneen seinä- ja kattomateriaaliin, mutta ne ovat parhaimmillaan betoni- ja tiiliseinissä. Ohuisiin kipsi- ja kuitulevyihin käytetään erikoistulppia, jotka vaativat yleensä levyn taakse tyhjää tilaa. Betoniin kiinnitetyn yleistulpan kantokyky voi vaihdella alle 100 kilogrammasta useisiin satoihin kilogrammoihin. Kevytbetonilla, kipsilevyllä ja puukuitulevyllä tulpan pitokyky on huomattavasti pienempi, usein alle 20 kilogrammaa. Halvimmat tulpat on valmistettu yleensä pvc-muovista tai polytyleenistä. Heikkolaatuinen tulppa muotoutuu ajan myötä reiän tai ruuvin mukaan ja menettää otteensa. Laadukkaimmat vankasta nailonista tai metallista valmistetut tulpat säilyttävät vahvuutensa vuosikausia. Tulpat keksittiin 1930-luvulla. Varhaisimmat tulpat valmistettiin muotoon puristetuista kasvikuiduista. Muovi otettiin käyttöön 1950-luvulla. Kiinnitystulppien tekninen kehitys on jatkunut 2000-luvulle asti. ==Lähteet== == Aiheesta muualla == Luokka:Kiinnitystarvikkeet
Laivateollisuus

Oy Laivateollisuus Ab oli Turun Pansiossa toiminut telakkayhtiö. Sen telakka sijaitsi Valmetin Pansion telakan lähellä. Yhtiö perustettiin vuonna 1945 Suomen sotakorvausvelvoitteiden täyttämiseksi, ja ensimmäisen laivansa se sai valmiiksi kaksi vuotta myöhemmin. Viimeinen Neuvostoliittoon sotakorvauksena tehty Laivateollisuuden alus oli kolmimastoinen erikoiskuunari Zarja, joka valmistui syksyllä 1952. Sen kaikki metalliosat piti valmistaa Outokummun piipronssista ja muista magnetoimattomista materiaaleista, jotta alus soveltuisi herkkiin magneettikenttien mittauksiin.Veikko Laakso: Turun teollisuus manufaktuureista bioteknologiaan, teoksessa 1950-luvun alussa Laivateollisuus oli Turun kolmanneksi suurin telakka noin 750 työntekijällään. Kaupungin ja koko maan suurin oli 2 900 työntekijän Crichton-Vulcan ja Valmetin Pansion telakalla työntekijöitä oli noin tuhat. Laivateollisuuden alkuvaiheen puukuunareista valikoimaa laajennettiin sotakorvausten päätyttyä muihin erikoisaluksiin. Valmet osti Laivateollisuuden koko osakekannan vuonna 1973. Tämän jälkeen se toimi itsenäisenä tytäryhtiönä, kunnes vuonna 1983 perustettiin uusi, Valmetin Laivateollisuus Oy -niminen yhtiö, johon Laivateollisuus sulautui. Vuonna 1986 jälkimmäisen nimeksi muutettiin Oy Laivateollisuus Ab. Se liitettiin pian Wärtsilä Meriteollisuuteen, joka lakkautti telakan vuonna 1988. Laivateollisuuden perinteitä liimapuurakenteiden tekijänä jatkaa Late-Rakenteet Oy.Late-Rakenteet Oy historia, viitattu 3.12.2013. Laivateollisuus-yhtiön perinnöstä muistuttavat Pansiossa edelleen sen työntekijöille rakennettu Pansion Laivateollisuuden asuinalue ja Laivateollisuudenkatu-niminen katu. Museovirasto on määritellyt arkkitehti Erik Bryggmanin suunnitteleman asuinalueen yhdeksi Suomen valtakunnallisesti merkittävistä rakennetuista kulttuuriympäristöistä. == Lähteet == ==Aiheesta muualla== *V. Lundelin: LATE telakkana 1945–1990. 1998. ISBN 9789529102761. Luokka:Wärtsilä Luokka:Valmet Luokka:Turun historia Luokka:Pansio Luokka:Suomen telakat Luokka:Entiset suomalaiset teollisuusyritykset Luokka:Laivanrakennusyhtiöt
Charles Wilson

Charles Wilson voi tarkoittaa ainakin seuraavia: * Charles Burnett Wilson (1850–1926), brittiläis-havaijilainen sotilas ja virkamies, Havaijin valtakunnanmarsalkka * Charles Edward Wilson (1886–1972), yhdysvaltalainen liike- ja virkamies * Charles Erwin Wilson (1890–1961), yhdysvaltalainen poliitikko * Charles Kent Wilson (s. 1953), yhdysvaltalainen laulaja * Charles Nesbitt ”Charlie” Wilson (1933–2010), yhdysvaltalainen poliitikko * Charles Thomson Rees Wilson (1869–1959), skotlantilainen fyysikko
Intel Itanium

Intel Itanium (/ aɪteɪniəm /) on Intelin ja Hewlett-Packardin kehittämä 64-bittinen suoritin. Suoritin käyttää IA-64-käskykantaa eikä se ole yhteensopiva yleisemmän x86-64-käskykannan kanssa. Ensimmäinen suoritin julkaistiin kesällä 2001 ja tuotesarja lakkautettiin 2017. Intel markkinoi prosessoria yritysten palvelinkoneisiin. Ensimmäinen Itanium-prosessori, koodinimeltään Merced, ilmestyi vuonna 2001. Suorittimen myöhästyminen useita vuosia ja alun suorituskykyongelmat tekivät Itaniumista teollisuuden naurunaiheen ja se sai lempinimen "Itanic" Titanic-laivaan viitaten. Kymmenen vuotta Itaniumin julkaisun jälkeen 95 % sitä käyttävistä myydyistä koneista oli HP:n palvelimia (HP Integrity) ja 3 % NEC:in. Suoritinta ovat käyttäneet myös Hitachi, Fujitsu ja SGI, joka ajautui konkurssiin. Vuonna 2015 Hewlett- Packard oli ainoa jäljellä oleva Intelin kumppani, joka käyttää IA64-alustan suorittimia. Vuonna 2017 on julkaistu viimeinen päivitysversio Itanium- prosessorista. == Mallit == Julkaistut prosessorimallit sarjassa: * Itanium * Itanium 2 * Itanium 2 9000 -sarja * Itanium 2 9100 -sarja * Itanium 9300 -sarja * Itanium 9500 -sarja ==Lähteet== Luokka:Intelin suorittimet
Tukwila

Tukwila (/ tʌkwɪlə / USA dict: tuk · wil "· ə) on kaupunki Washingtonin osavaltiossa. Pohjoisesta Tukwila rajautuu Seattleen. Väkiluku oli vuoden 2010 väestönlaskennassa 19 107\. Luokka:Washingtonin kaupungit
Marcgraviaceae

Marcgraviaceae on kukkivien kasvien heimo. Siihen kuuluu määritelmästä riippuen 7–8 sukua ja noin 130 lajia. Heimon lajit ovat lähinnä trooppisen Väli- ja Etelä-Amerikan sekä Karibianmeren saarten puuvartisia köynnöksiä ja pensaita. == Kuvaus == Heimon kasvit ovat yleensä puuvartisia, usein ilmajuurellisia liaaneja tai pensaita, joskus pieniä puita. Eräät lajit ovat päällyskasveja. Heimon lajit ovat usein erilaislehtisiä; juurellisten versojen lehdet ovat ruodittomia ja kahteen riviin kääntyneitä, muiden versojen ruodillisia ja vapaammin asettuneita. Lehdet ovat yksinkertaisia, vuorottaisesti asettuneita ja sulkasuonisia. Heimon kasveilla on usein kukkien ympärillä suojuslehtiä, joissa on mettä tuottavia mesiäisiä. Kaksineuvoiset kukat kasvavat terttu-, sarja- tai tähkämuotoisissa kukinnoissa. Kukinnot sijaitsevat versojen päädyissä. Monien heimon lajien pölyttäjinä toimivat kolibrit tai lepakot, jotkut ovat itsepölytteisiä tai umpipölytteisiä. Sekä terä- että verholehtiä on 4–5. Heteitä on 3–40. Kukan emiössä on 2–8 emiä. Sikiän on yleensä 2–8-onteloinen, jokaisessa ontelossa on 30–50 siemenaihetta. Hedelmä on yleensä kota. Yhdessä hedelmässä on tavallisesti 50–100 siementä. == Sukuja == * Marcgravia * Marcgraviastrum * Norantea * Pseudosarcopera * Ruyschia * Sarcopera * Schwartzia * Souroubea == Lähteet == Luokka:Ericales Luokka:Kasviheimot
Rodina Kirov

Rodina () on venäläinen jääpalloseura Kirovin kaupungista. Seura perustettiin vuonna 1934. Rodina pelasi Neuvostoliiton mestaruussarjassa muutaman kauden 1980-luvulla, mutta putosi sitten takaisin alemmalle sarjatasolle. Takaisin ylimmälle sarjatasolle se nousi Neuvostoliiton hajottua, Venäjän liigan ensimmäiselle kaudelle 1992–1993, ja se on pelannut siitä lähtien yhtäjaksoisesti ylimmällä sarjatasolla. Rodinan paras saavutus on kolmas sija kaudella 2005–2006. Suomalaisista seuraa Venäjän Superliigassa on edustanut Petteri Lampinen vuosina 2012-2015. == Saavutuksia == Saavutuksia Venäjän liigassa: *1 pronssi 2006 == Lähteet == == Aiheesta muualla == * Virallinen sivu Luokka:Venäläiset jääpalloseurat Luokka:Vuonna 1934 perustetut urheiluseurat
Repulse Records

Repulse Records oli espanjalainen levy-yhtiö, joka toimi vuosina 1993–2002. Yhtiön perusti death metal -yhtye Avulsedin laulaja Dave Rotten.http://rateyourmusic.com/label/repulse_records Yhtiöllä oli myös vuonna 1995 perustettu alamerkki Qabalah Productions.http://www.metal- observer.com/articles.php?lid=1&sid;=1&id;=3379 Vuonna 2002 levy-yhtiö lopetti toimintansa taloudellisten ongelmien vuoksi, ja Rotten yhtiökumppaneineen perusti vanhan yrityksen tilalle Xtreem Musicin.http://www.economypoint.org/r/repulse-record.html ==Valikoitu yhtyeluettelo == * Adramelech * Avulsed * Centinex * Deeds of Flesh * Demilich * Deranged * Disgorge * Immolation * Incantation * Rotten Sound * Vader ==Lähteet== Luokka:Espanjalaiset levy-yhtiöt Luokka:Death metal -levy-yhtiöt
Kauppapaikka Herman

Kauppapaikka Herman on vuonna 2012 valmistunut kauppakeskus Kuopion Leväsen kaupunginosassa. Kauppakeskuksen osoite on Leväsentie 2. Kotiin, sisustamiseen ja vapaa-aikaan keskittynyt kauppapaikka sijaitsee nelisen kilometriä Kuopion keskustasta etelään. Kauppapaikan on rakentanut Lemminkäinen. Herman. Tekevien ihmisten kauppapaikka kauppapaikkaherman.fi Kauppakeskuksen suurin kauppias on K-Rauta Naumanen. Osa mukaan tulleista yrittäjistä pettyi, koska kauppapaikan vetovoima ei ollut aivan alkuodotusten mukaista. Kauppakeskuksessa Savon ammattiopiston väistötiloissa tapahtui 1. lokakuuta 2019 väkivallanteko, jossa yksi henkilö kuoli ja kymmenen loukkaantui. ==Liikkeet== === 1. kerros Liikkeet ja palvelut kauppapaikkaherman.fi === * Kahvila Malmberg * Kalla Secondhand * Kirpparilla.fi * Kontti-kierrätystavaratalo * K-Rauta * KP Hius ja kauneuskeskus * Lounaskahvila Pippuri * Topi-Keittiöt * Rexel * Rusta * Stadium Outlet ===2. kerros === * Alias Studiot * Arctic Connect Oy * DNA * Mainostoimisto Dynastia Oy * Hammasväline Oy * IF * Leo Technologies Oy * Savon Controlteam Oy * Savon Tilitoimisto ==Lähteet== == Aiheesta muualla == * Kauppapaikka Herman Herman Luokka:Levänen
L/A Nagu 2

L/A Nagu 2 on lautta-alus L/A Prostvik 1:n ohella toinen Nauvon ja Korppoon välillä liikennöivistä lautta-aluksista. Nagu 2 on kahdesta lautta-aluksesta pienempi. Lauttavälin pituus on 792 metriä ja se on osa Saariston Rengastietä. == Tekniset tiedot == *Kannen ajoradan hyödyllinen pituus 40,4 m *Kannen ajoradan hyödyllinen leveys 5,6 m *Kannen sivukorkeus 4,9 m *Hyötykuorma 120 t *Kuivapaino 280 t *Aluksessa on Aquamaster Rauman (nyk. Rolls-Royce Oy Ab) valmistamat US 400 tyyppiset ruoripotkurilaitteet. Asennusvuosi 1968. *Alikulkukorkeus 4,5 m Lähde: == Lähteet == Luokka:Suomen lautta-alukset‎ Luokka:Paraisten liikenne
RusHydro

RusHydro eli RusGidro (, aiemmin Hydro-OGK) on Venäjän suurin ja maailman toiseksi suurin vesivoimayhtiö. Vuoden 2012 elokuussa tämän Venäjällä kymmeniä vesivoimaloita hallitsevan energiakonsernin asennettu voimalakapasiteetti oli 35,2 gigawattia. Kapasiteettinsa puolesta yhtiö oli Venäjän toiseksi suurin sähköntuottaja vuonna 2011 (edellään vain Gazprom). Yhtiön vuoden 2011 sähköntuotanto oli 77 052 gigawattituntia. Tämä energiamäärä vastaa noin 90 prosenttia koko Suomen vuotuisesta sähköntuotannosta. thumb|left|180px|Volgan vesivoimalaitos on eräs RusHydron vesivoimalaitoksista Yhtiön pääkonttori on Moskovassa. RosHydron osakkeet noteerataan muun muassa Lontoon pörssissä (LSE) ja Venäjän arvopaperipörssissä (MCX). ==Esimerkkejä RosHydron vesivoimaloista== * Saratovin vesivoimalaitos, Volga * Sajano-Šušenskajan voimalaitos, Jenisei * Volgan vesivoimalaitos, Volga == Lähteet == Luokka:Venäläiset energiayhtiöt Luokka:MSCI Russia Index Luokka:MOEX Index Luokka:RTS Index Luokka:Venäläiset pörssiyhtiöt Luokka:Venäläiset valtionyhtiöt
Joseph Oyanga

Joseph Oyanga (28. helmikuuta 1936 – 21. heinäkuuta 2018) oli ugandalainen roomalaiskatolinen piispa. Hänet vihittiin papiksi 15. toukokuuta 1963 ja nimitettiin Liran hiippakunnan johtoon 4. heinäkuuta 1989. Piispaksi vihkiminen seurasi 1. lokakuuta. Pääkonsekraattorina toimi Emmanuel Kiwanuka Nsubuga, jota avustivat James Odongo ja Erasmus Desiderius Wandera. Oyanga erosi tehtävistään 2. joulukuuta 2003.Catholic-Hierarchy.org: Bishop Joseph Oyanga == Lähteet == Luokka:Ugandalaiset katoliset piispat Luokka:Vuonna 1936 syntyneet Luokka:Vuonna 2018 kuolleet
Erasmus Desiderius Wandera

Erasmus Desiderius Wandera (16. huhtikuuta 1930 Dabani – 8. joulukuuta 2022 Mbale) oli ugandalainen roomalaiskatolinen piispa. Hänet vihittiin papiksi 27. joulukuuta 1956 ja nimitettiin Sorotin hiippakunnan johtoon 29. marraskuuta 1980. Piispaksi konsekroinnin suoritti 29. maaliskuuta 1981 Emmanuel Kiwanuka Nsubuga, jota avustivat James Odongo ja Henri Lemaître. Wandera jäi eläkkeelle 27. kesäkuuta 2007. Wandera kuoli 92-vuotiaana joulukuussa 2022. == Lähteet == Luokka:Ugandalaiset katoliset piispat Luokka:Vuonna 1930 syntyneet Luokka:Vuonna 2022 kuolleet
Shotgun Club

Shotgun Club on suomalainen yhtye. Stupido Records julkaisi vuonna 2011 englanninkielisen esikoisalbumin Love Under the Gun (Twincd118), toinen albumi Autiomaa (Twincd133) julkaistiin vuonna 2012. ==Lähteet== Luokka:Suomalaiset yhtyeet
Ala

Ala, ALA voi tarkoittaa seuraavia * pinta-ala, geometrinen käsite * ALA, Ahvenanmaan maakunnan lyhenne * ALA, alfalinoleenihapon lyhenne * alaniini, aminohappo * ALA, American Library Association, joka jakaa mm. Newbery- ja Caldecott-lastenkirjallisuuspalkintoja * Arkkitehtitoimisto ALA, suomalainen arkkitehtitoimisto * ala, antiikin Rooman armeijan yksikkö
Emmanuel Obbo

Emmanuel Obbo AJ (s. 7. lokakuuta 1952) on ugandalainen roomalaiskatolinen piispa. Hän sai pappisvihkimyksensä 13. joulukuuta 1986, ja hänet nimitettiin Sorotin hiippakunnan johtoon 27. kesäkuuta 2007. Piispaksi vihkiminen seurasi 6. lokakuuta. Pääkonsekraattorina toimi Erasmus Desiderius Wandera, jota avustivat Denis Kiwanuka Lote ja James Odongo.Catholic-Hierarchy.org: Bishop Emmanuel Obbo, A.J. == Lähteet == Luokka:Ugandalaiset katoliset piispat Luokka:Vuonna 1952 syntyneet Luokka:Elävät henkilöt
Giuseppe Franzelli

Giuseppe Franzelli (s. 9. huhtikuuta 1942 Roccafranca) on italialainen roomalaiskatolinen piispa. Hän liittyi Comboni-lähetyssaarnaajiin 9. syyskuuta 1963 ja sai pappisvihkimyksensä 11. maaliskuuta 1967. Hänet nimitettiin Liran hiippakunnan johtoon Ugandaan 1. huhtikuuta 2005. Piispaksi vihkiminen seurasi 9. heinäkuuta. Pääkonsekraattorina toimi John Baptist Odama, jota avustivat Paul Lokiru Kalanda ja Joseph Oyanga.Catholic-Hierarchy.org: Bishop Giuseppe Franzelli, M.C.C.I. == Lähteet == Luokka:Italialaiset piispat Luokka:Katoliset piispat Luokka:Vuonna 1942 syntyneet Luokka:Elävät henkilöt
Rapinkulta

Rapinkulta on rap-artisti Huge L:n 8. elokuuta 2012 julkaistu albumi. Albumi on Huge L:n mukaan jatkoa viime kesällä 2011 julkaistulle Yo yo -albumille. Albumin kappaleista "Joo joo" ja "Suomalainen mies" on julkaistu musiikkivideot. == Kappaleet == # # # # # # # # # # # # # # # # # # # # # == Arvostelut == * Desibeli.net: Desibeli.net * Rumba: Rumba == Lähteet == Luokka:Huge L:n albumit Luokka:Huge L:n tuottamat albumit Luokka:Vuoden 2012 albumit
BDI

BDI voi tarkoittaa seuraavia: * Baltic Dry Index, merirahtiliikenteen hintojen indeksi * BDI-kysely, Beckin depressiokysely *
BHS

BHS voi tarkoittaa seuraavia asioita: *Bahama, lyhenne BHS, valtio *Bahamasair, ICAO-koodi BHS, lentoyhtiö *Biblia Hebraica Stuttgartensia *British Home Stores, brittiläinen tavarataloketju *British Horse Society, brittiläinen järjestö
Torikeskus (Valkeakoski)

Torikeskus on 9 500 neliömetrin kokoinen kauppakeskus Valkeakosken torin laidassa, aivan ydinkeskustan tuntumassa. Kauppakeskus avattiin 15. marraskuuta 2012. Kauppakeskuksen ankkuriyrityksenä toimii K-Citymarket. Muita kauppakeskuksen toimijoita ovat muun muassa posti, Valkeakosken kaupunginkirjasto, Subway, Kotipizza ja CM Hiustalo. Torikeskus on kolmas kauppakeskus Valkeakoskella. == Liikkeet == *Hakafood *CM-Hiustalo *Hyvän Mielen Apteekki *K-Citymarket *Kotipizza *Posti *Subway *Valkeakosken kaupunginkirjasto == Aiheesta muualla == *Kauppakeskuksen kotisivut Luokka:Suomen kauppa- ja ostoskeskukset Luokka:Valkeakosken rakennukset ja rakennelmat
Kinabalu

Kinabalu on 4 095 metriä korkea vuori Malesiaan kuuluvassa osassa Borneoa. Se ympäröivine alueineen kuuluu Kinabalun kansallispuistoon saaren luoteisosassa. Vuori kuuluu Banjaran Crocker vuoristoon ja on Malesian korkein huippu. Kinabalun prominenssi on maailman 20. suurin. == Lähteet == == Aiheesta muualla == * Climbing Mt. Kinabalu in sabah, Malaysia * Mount Kinabalu National Park Luokka:Borneo Luokka:Aasian vuoret
Kateissa

Kateissa () on vuonna 1982 ensi-iltansa saanut yhdysvaltalainen poliittinen draama ja trilleri, jonka ohjasi Costa-Gavras. Elokuva kertoo idealistisen amerikkalaistoimittajan Charles Hormanin katoamisesta ja kuolemasta Chilessä Augusto Pinochetin vallankaappauksen yhteydessä. == Juoni == Chilen Santiagossa asuva nuori vasemmistomielinen amerikkalaismies katoaa sotilasvallankaappauksessa syyskuussa 1973. Hänen christian science -aatteeseen uskova liikemiesisänsä (Lemmon) matkustaa etsimään poikaansa Santiagoon, jossa saa avukseen miniänsä (Spacek). Heidän välillään on poliittista skismaa, joka ei helpota yhteistyötä. He kääntyvät Yhdysvaltain sikäläisen suurlähetystön puoleen, mutta vaikuttaa että diplomaatit salailevat tapausta eikä asia juuri etene. Konservatiivinen isä alkaa menettää uskoaan instituutioihin ja kyynistyy. Elokuvan teemaksi nousee kysymys, millä hinnalla amerikkalaista elämäntapaa pidetään yllä. == Näyttelijät == == Vastaanotto == Elokuvan käsikirjoitus voitti Oscarin, minkä lisäksi se oli ehdolla parhaaksi elokuvaksi. Myös Lemmon ja Spacek olivat Oscar-ehdokkaina rooleistaan. Elokuva sai myös viisi Golden Globe -ehdokkuutta ja kuusi Bafta-palkintoehdokkuutta, joista se voitti Baftan leikkauksesta. Elokuvan pääosan näytellyt Jack Lemmon sai Cannesin elokuvajuhlien palkinnon, ja myös itse elokuva palkittiin Kultaisella palmulla Cannesissa. The New York Timesin kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa. == Lähteet == == Kirjallisuutta == * * == Aiheesta muualla == * Luokka:Yhdysvaltalaiset draamaelokuvat Luokka:Vuoden 1982 yhdysvaltalaiset elokuvat Luokka:Poliittiset elokuvat Luokka:Parhaan sovitetun käsikirjoituksen Oscar-palkinnon saaneet elokuvat Luokka:Costa-Gavrasin ohjaamat elokuvat Luokka:BAFTA Film Award -palkitut elokuvat Luokka:Tietokirjoihin perustuvat elokuvat Luokka:Kultainen palmu -palkitut elokuvat Luokka:Tositapahtumiin perustuvat elokuvat
Hiuspanta

thumb|Kova hiuspanta. Hiuspanta on hiuksissa käytettävä koriste, jota voidaan käyttää joko yksinomaan kaunistautumisen vuoksi tai myös pitämään hiukset poissa kasvoilta. Hiuspantoja on erilaisia, esimerkiksi kova muovipanta tai pehmeä kangaspanta. Myös urheilussa käytetään hikipantoja ja kuminauhamaisia ohuita pantoja. == Aiheesta muualla == Luokka:Päähineet Luokka:Hiukset
Taloudellisia, sosiaalisia ja sivistyksellisiä oikeuksia koskeva
kansainvälinen yleissopimus

Taloudellisia, sosiaalisia ja sivistyksellisiä oikeuksia koskeva kansainvälinen yleissopimus (lyh. ICESCR) on kansainvälinen sopimus, jonka Yhdistyneiden kansakuntien yleiskokous hyväksyi 16. joulukuuta 1966 ja joka tuli voimaan 3. tammikuuta 1976. Se sitouttaa sopimusosapuolet edistämään ihmisten taloudellisia, sosiaalisia ja kulttuurisia oikeuksia, kuten työntekijän oikeudet, oikeus terveyteen, oikeus koulutukseen ja oikeus riittävään elintasoon. Sopimuksen on ratifioinut 166 maata minkä lisäksi neljä maata (Yhdysvallat, Komorit, Kuuba ja Palau), on allekirjoittanut sopimuksen, mutta ei ole ratifioinut sitä. Yhdessä Yhdistyneiden kansakuntien luomien ihmisoikeuksien yleismaailmallisen julistuksen ja kansalais- ja poliittisia oikeuksia koskevan yleissopimuksen kanssa ICESCR:n katsotaan muodostavan kansainvälisen ihmisoikeuksien normiston. ==Lähteet== ==Aiheesta muualla== * Sopimuksen suomenkielinen teksti Finlexissä Luokka:Yhdistyneiden kansakuntien sopimukset Luokka:Ihmisoikeussopimukset Luokka:1900-luvun kansainväliset sopimukset Luokka:1966 Luokka:Seulonnan keskeiset artikkelit
Granskningsnämnden för radio och TV

Granskningsnämnden för radio och TV (GRN) oli Ruotsin valtion tarkastuslautakunta, joka jälkikäteen tarkasti jo esitetyt radio- ja televisio-ohjelmat. Viranomainen perustettiin 1. heinäkuuta 1994, ja se korvasi aiempien viranomaisten Radionämndenin ja Närradionämndenin tarkastusosastot. Lautakunnan toiminta siirtyi Lehdistö-, radio- ja tv- viranomaiselle.Prop. 2009/10:115. ==Lähteet== Luokka:Ruotsin valtion virastot Luokka:Ruotsalaiset viestimet
Lehdistö-, radio- ja tv-viranomainen

Lehdistö-, radio- ja tv-viranomainen (, lyhenne MPRT) on Ruotsin kulttuuriministeriön alainen hallintoviranomainen, joka valvoo ilmaisunvapauden ja muiden lakien noudattamista Ruotsin mediassa. Virasto perustettiin 1. elokuuta 2010 nimellä Radio- ja tv-viranomainen (Myndigheten för radio och tv) ja se korvasi viranomaiset Radio- och TV-verket ja Granskningsnämnden för radio och TV.Prop. 2009/10:115, viitattu 9.8.2012 Päätös virastouudistuksesta tehtiin 17. kesäkuuta 2010.Ny radio- och tv-lag och ny mediemyndighet från den 1 augustiRadio- och TV-verket, 17 juni 2010, arkiverad 18 augusti 2010 från originalet, viitattu 9.8.2012 Nykyisen nimensä virasto sai 2016. ==Lähteet== ==Aiheesta muualla== * Viranomaisen verkkosivusto Luokka:Ruotsin valtion virastot Luokka:Ruotsalaiset viestimet
Torikeskus

Torikeskus voi tarkoittaa seuraavia: * Torikeskus, kauppakeskus Jyväskylässä * Torikeskus, kauppakeskus Sastamalassa * Torikeskus, kauppakeskus Seinäjoella * Torikeskus, kauppakeskus Valkeakoskella.
Pere Riba

Pere Riba (s. 7. huhtikuuta 1988 Barcelona) on espanjalainen tennispelaaja. Parhaimmillaan hän on ollut ATP-listan sijalla 65 toukokuussa 2011. Grand Slam -turnauksissa Riba on päässyt parhaimmillaan toiselle kierrokselle Australian avoimissa 2011 ja 2012 sekä Ranskan avoimissa 2010 ja 2011. == Lähteet == == Aiheesta muualla == * Pere Riba profiili ATP:n kotisivuilla * Pere Riba profiili ITF:n kotisivuilla Luokka:Espanjalaiset tennispelaajat Luokka:Vuonna 1988 syntyneet Luokka:Elävät henkilöt
Kynsiviila

Kynsiviila on väline kynsien viilaamista varten. Kynsiviiloja valmistetaan muun muassa metallista, hiomapaperilla päällystetystä kartongista tai lasista. Kynsiviila voi myös sisältyä kynsileikkuriin, joka koostuu neljästä osasta: terät, leikkuuvipu, kynsiviila ja kiinniketappi. Leikkuuvivun ja terätangon välissä on yleensä kynsiviila, joka pyörii 360 astetta terätangossa olevassa nivelessä. ==Katso myös== * Kynsileikkuri * Kynsisakset Luokka:Kynnet Luokka:Hygienia Luokka:Kauneudenhoito
Billerud

Billerud AB on ruotsalainen pakkauspaperin valmistaja. Yhtiö perustettiin vuonna 2001, kun Stora Enso ja AssiDomän yhdistivät Skärblackan, Karlsborgin ja Gruvönin paperitehtaansa. Yhtiön osake on pörssilistattu. ==BillerudKorsnäs Suomessa== BillerudKorsnäsillä on Pietarsaaressa pakkauspaperikone, jonka se osti UPM:ltä vuonna 2012. Kauppaan kuului myös pakkauspaperikone PK7 Valkeakosken Tervasaaressa, mutta sen toiminta lopetettiin syksyllä 2016. ==Lähteet== Luokka:Ruotsalaiset paperinvalmistajat Luokka:Ruotsalaiset pörssiyhtiöt Luokka:Pietarsaarelaiset yritykset
Kitan piiri

Kitan piiri () on paikallishallintoalue Kayesin alueella Malissa. Sen pinta- ala on 11 060 neliökilometriä. Asukkaita on 434 400 henkeä (vuonna 2009). Kitan piiri rajoittuu lännessä Kayesin alueen Kéniéban ja Bafoulabén sekä pohjoisessa Diéman piireihin, idässä Koulikoron alueen Kolokanin ja Katin piireihin ja etelässä Guineaan. Seutu kuuluu Sahelin ja Sudanin siirtymäalueeseen. Piirin rajoilla virtaavat Senegalin alkujoet Bafing, Bakoye ja Baoulé. Piiriin kuuluvat Kitan ja Kourouninkoton kaupungit sekä 31 maalaiskuntaa: Badia, Bendougouba, Benkadi Founia, Boudofo, Bougaribaya, Didenko, Djidian, Djougoun, Gadougou I, Gadougou II, Guémoukouraba, Kassaro, Kita Nord, Kita Ouest, Kobri, Kokofata, Kotouba, Koulou, Madina, Makano, Namala Guimba, Niantanso, Saboula, Sébékoro, Séféto Nord, Séféto Ouest, Senko, Sirakoro, Souransan Tomoto, Tambaga ja Toukoto. Hallinnollinen keskus on Kita. Kyliä ja kaupunginosia on yhteensä 325. Etelässä ja lännessä piiriä asuttavat fulbet, keskiosassa malinket ja pohjoisessa soninket sekä bambarat. Kitan kautta kulkee Dakarin–Nigerin rautatie. Seudun tärkeimmät elinkeinot ovat maanviljely, karjanhoito, kalastus, kaupankäynti ja käsityöammatit. Kitassa on myös elintarvike- ja tekstiiliteollisuutta. ==Lähteet== *
Bafoulabén piiri

Bafoulabén piiri () on paikallishallintoalue Kayesin alueella Malissa. Sen pinta-ala on 20 220 neliökilometriä. Asukkaita on 233 900 henkeä (vuonna 2009). Bafoulabén piiri rajoittuu pohjoisessa Yélimanén ja Nioron, koillisessa Diéman, idässä Kitan, etelässä Kéniéban ja lännessä Kayesin piireihin. Seutu kuuluu Sahelin ja Sudanin siirtymäalueeseen. Bafoulabéssa yhtyvistä Bakoyesta ja Bafingista saa alkunsa Senegaljoki. Piiriin kuuluu 13 maalaiskuntaa: Bafoulabé, Bamafélé, Diakon, Diallan, Diokéli, Gounfan, Kontéla, Koundian, Mahina, Niambia, Oualia, Sidibéla ja Tomora. Hallinnollinen keskus on Bafoulabé. Kyliä on yhteensä 272. Eteläosassa asuu malinkeja, keskiosassa khasonkoja ja bambaroita ja varsinkin pohjoisessa soninkeja ja diawandoja. Vallitseva uskonto on islam. Lisäksi on perinteisen uskonnon harjoittajia ja kristittyjä. Seudun elinkeinoja ovat maanviljely, karjanhoito, kalastus, kullanhuuhdonta ja keräily. Tärkeimmät viljelykasvit ovat hirssi, durra, riisi ja fonio. Myyntiin kasvatetaan maapähkinää ja puuvillaa. Kotieläimiä ovat naudat, lampaat, vuohet ja siipikarja sekä vähäisemmässä määrin aasit ja hevoset. Käsityöammattien ja kaupankäynnin merkitys on vähäinen. Manantalissa Bafingjoen varrella on vesivoimala. ==Lähteet== *
Mežduretšenski

Mežduretšenski () on kaupunkityyppinen taajama Venäjän Hantien ja mansien autonomisen piirikunnan lounaisosassa, Obin sivujoki Irtyšin läntisen sivuhaaran Kondan etelärannalla. Taajama sijaitsee linnuntietä noin 233 kilometriä piirikunnan pääkaupunki Hanty-Mansijskista lounaaseen. Taajama sijaitsee historiallisesti obinugrilaisten mansien asuinalueella Konda-joen äärellä. Sittemmin neuvostoaikana taajamaan rakennettiin Konda-joen satama, etelästä saapuvan radan pääteasema (Ustje-Aha, Устье-Аха) ja Tjumeniin johtavan öljyn siirtoputken pumppausasema. Vuoden 1995 alkupuolesta lähtien tämä nykyään 11 058 (2010) asukkaan kaupunkityyppinen taajama on toiminut nyt 34 494 asukkaan Kondan piirin hallintokeskuksena. == Lähteet == Luokka:Hanti- Mansian kaupunkimaiset taajamat
Nioron piiri

Nioron piiri () on paikallishallintoalue Kayesin alueella Malissa. Sen pinta- ala on 12 440 neliökilometriä. Asukkaita on 230 500 henkeä (vuonna 2009). Nioron piiri rajoittuu pohjoisessa Mauritaniaan, idässä Koulikoron alueen Naran piiriin sekä etelässä Kayesin alueen Diéman, lounaassa Bafoulabén ja luoteessa Yélimanén piireihin. Seutu kuuluu Sahelin vyöhykkeeseen. Piiri käsittää Nioron, Troungoumbén ja Yourin kaupungit sekä 13 maalaiskuntaa: Baniéré Koré, Diabigué, Diarra, Diaye Coura, Gadiaba Kadiel, Gavinané, Gogui, Guétéma, Koréra Koré, Nioro Tougouné Rangabé, Sandaré, Simbi ja Yéréré. Hallinnollinen keskus on Nioro. Kyliä ja kaupunginosia on yhteensä 201. Asukkaat ovat soninkeja, fulbeja, maureja, kagoroja ja bambaroita. Seudun pääelinkeinot ovat maanviljely ja karjanhoito. Tärkeimmät viljelykasvit ovat durra, lehmänpapu, hirssi ja maapähkinä. Kotieläimiä ovat naudat, lampaat, vuohet, aasit ja siipikarja sekä vähäisemmässä määrin hevoset ja kamelit. Lisäksi harjoitetaan käsityöammatteja ja kaupankäyntiä. Trongoumbéssä pidetään alueen tärkeimmät karjamarkkinat. ==Lähteet== *
Airinė Palšytė

Airinė Palšytė (s. 13. heinäkuuta 1992 Vilna) on liettualainen yleisurheilija, joka kilpailee korkeushypyssä. Palšytė hyppäsi 174 cm alle 20-vuotiaiden MM- kilpailuissa 2008 eikä selviytynyt finaaliin. Alle 18-vuotiaiden MM- kilpailuissa 2009 hän sijoittui neljänneksi hypättyään 182 cm. Sisäratojen MM- kilpailuissa 2010 Palšytė ei selviytynyt finaaliin. Hän saavutti hopeaa alle 20-vuotiaiden MM-kilpailuissa 2010 tuloksella 189 cm. Barcelonan EM- kilpailuissa 2010 ja Sisäratojen EM-kilpailuissa 2011 hän jäi karsintaan. Hän sai hopeaa alle 20-vuotiaiden EM-kilpailuissa 2011 tuloksella 191 cm. Hän sijoittui myös universiadeissa toiseksi. Sisäratojen MM-kilpailuissa 2012 hän hyppäsi 192 cm ja karsiutui finaalista. Yleisurheilun EM-kilpailuissa 2012 Palšytė sijoittui yhdeksänneksi tuloksella 189 cm. Lontoon olympialaisissa 2012 Palšytė sijoittui 11:nneksi tuloksella 189 cm. Palšytė sai hopeaa Tampereen alle 23-vuotiaiden EM-kilpailuissa 2013 tuloksella 192 cm. Saman vuoden Moskovan MM-kilpailuissa hän oli kahdestoista hypättyään 189 cm. Sopotin MM-hallikilpailuissa 2014 hän karsiutui loppukilpailusta. Saman vuoden Zürichin EM-kilpailuissa hän sijoittui 13:nneksi. Prahan EM-hallikilpailuissa 2015 hän sijoittui neljänneksi tuloksella 194 cm. Vuoden 2015 universiadeissa hän voitti kultaa ja Pekingin MM-kilpailuissa hän karsiutui loppukilpailusta. Palšytė sijoittui Portlandin sisäratojen MM-kilpailuissa 2016 neljänneksi tuloksella 196. Saman vuoden Amsterdamin EM-kilpailuissa hän saavutti hopeaa niin ikään tuloksella 196. Rio de Janeiron olympialaisissa 2016 hän oli kolmastoista tuloksella 188. Sisäratojen EM-kilpailuissa 2017 Belgradissa hän voitti kilpailun ennätyksellään 201. Lontoon MM-kilpailuissa hän sijoittui seitsemänneksi tuloksella 192. Hän saavutti Taipein universiadeissa 2017 pronssia tuloksella 191. Berliinin EM-kilpailuissa 2018 hän sijoittui neljänneksi. Hän saavutti pronssia Glasgow'n EM-hallikilpailuissa 2019 tuloksella 197. Hän karsiutui loppukilpailusta saman vuoden Dohan MM- kilpailuissa, samoin vuonna 2021 järjestetyissä Tokion olympialaisissa. Palšytėn ennätys korkeushypyssä on ulkoradoilla 198 cm ja sisäradoilla 201 cm. Molemmat tulokset ovat Liettuan ennätyksiä. == Lähteet == Luokka:Liettualaiset korkeushyppääjät Luokka:Vuonna 1992 syntyneet Luokka:Elävät henkilöt
Naulakalat

Naulakalat (Triacanthidae) on jäykkäleukakaloihin kuuluva heimo. Heimon lajeja tavataan trooppisista vesistä indopasifiselta merialueelta. ==Lajit ja anatomia== Varhaisimmat naulakalojen heimoon kuuluvien lajien fossiilit on ajoitettu oligoseenikaudelle. Nykyään heimossa elää 7 lajia, jotka jaetaan 4 sukuun. Naulakalat ovat pienehköjä ja kasvavat noin 6-28 cm pitkiksi. Ruumis on korkea, litteähkö ja hieman vinoneliön muotoinen. Selkäeviä on kaksi ja etumaisessa selkäevässä on 6 piikkiä, vatsaevät ovat jäykät ja ohuet ja pyrstöevä on voimakkaasti haarautunut. Suu on pieni ja suussa on 10 pientä kartiomaista hammasta. Naulakalat kykenevät jäykistämään selkäevänsä ja vatsaevänsä, kun ne tuntevat olonsa uhatuksi. Heimon lajien nahka on paksu ja suomut pienikokoiset. Ne ovat tyypillisesti väriltään hopeanharmaita ja ruumiissa voi olla tummempia laikkuja. ==Levinneisyys ja elintavat== Naulakalalajeja tavataan lämpimistä vesistä indopasifisen merialueen länsiosista. Ne elävät lähellä rannikkoa muta- tai hiekkapohjan tuntumassa. Naulakalojen ravintoa ovat pienet selkärangattomat eläimet, jotka ne imevät torvimaisella suullaan. Naulakaloja saadaan sivusaaliina kalastettaessa arvokkaampia lajeja ja niitä käytetään eräillä alueilla ruokakaloina. Ne eivät ole kuitenkaan kovin hyvänmakuisia ja usein niitä pidetään roskakaloina. ==Lähteet== Luokka:Jäykkäleukakalat
Videopelivuosi 1977

Tämä artikkeli käsittelee vuoden 1977 videopelijulkaisuja ja videopelimaailman merkittäviä tapahtumia. ==Huomattavat julkaisut== ===Kolikkopelit=== *Exidy julkaisee Circus -kolikkopelin. *Gremlin Industries julkaisee Depthcharge -kolikkopelin. *Atari julkaisee Catch -kolilkopelin. ===Pelikonsolit=== *Atari kehittää Game Brain (model C-700) -pelikonsolin, jonka pelien virtapiirit ovat kaseteilla. Game Brainia ei laitettu kaupalliseen jakeluun. *Coleco julkaisee uusia malleja Coleco Telstarista (Telstar Alpha, Telstar Colormatic, Telstar Regent, Telstar Ranger, Telstar Galaxy ja Telstar Combat). Monet näistä malleista poikkeavat vain vähän alkuperäisestä Telstarista. *Nintendo julkaisee Color TV Game 6:n, jossa on kuusi erilaista Light Tennis -peliä (jotka ovat Pong-klooneja). Laitteisto tuotettiin yhteistyössä Mitsubishin kanssa. *Tammikuussa RCA Corporation julkaisee Studio II -videopelikonsolin. *Lokakuussa Atari julkaisee Video Computer Systemin (myöhemmin nimellä Atari 2600). *Bally julkaisee Bally Home Library Computer -videopelikonsolin postitse tilattavana. Tuotannon viivästyessä ensimmäiset laitteet postitetaan vasta seuraavana vuonna. ===Tietokoneet=== * Vuoden 1977 kolmikko Apple II, Commodore PET ja TRS-80 julkaistiin. ==Lähteet== Luokka:Videopelivuodet *
Hartaanselkä

Hartaanselkä on Siikajoen kunnassa, entisen Ruukin (ja sitä ennen Paavolan) kunnan alueella sijaitseva kylä. Kylä sijaitsee lähellä Limingan ja Siikalatvan, entisen Rantsilan kunnan rajoja. Keskustaajamasta Ruukista on matkaa noin 25 kilometriä. Alueen asutus on keskittynyt harjuselänteen reunaan nauhamaisesti Metsäperän kylän ja Tyrnävän Temmeksen taajaman välisen yhdystien 8090 varteen. Kylällä on toiminut kyläkauppa, joka on lakkautettu 1980-luvulla. Hartaanselkä kuuluu maakunnallisesti arvokkaaseen Mankila- Sipolan maisema-alueeseen. ==Lähteet== Luokka:Ruukin kylät Luokka:Paavolan kylät
Arrogant-luokka (risteilijä)

Arrogant-luokka oli Britannian kuninkaallisen laivaston neljän 1890-luvulla valmistetun panssarikansiristeilijän muodostama alusluokka. == Alukset == Arrogant-luokan panssarikansiristeilijätGardiner, Robert 1860-1905 s. 78Friedman 2012 s. 344 Nimi Telakka Kölinlasku Vesille Valmis Kohtalo HMS Arrogant Devonportin telakka 10. kesäkuuta 1895 26. toukokuuta 1896 helmikuu 1898 myyty 1923 HMS Furious Devonport 10. kesäkuuta 1895 3. joulukuuta 1896 1. heinäkuuta 1898 myyty 1923 HMS Gladiator Portsmouthin telakka 27. tammikuuta 1896 18. joulukuuta 1896 huhtikuu 1899 uponnut 25. huhtikuuta 1908 kolaroituaan nostettu ja romutettu 1909 HMS Vindictive Portsmouth 27. tammikuuta 1896 9. joulukuuta 1896 4. heinäkuuta 1900 upotettu 10. toukokuuta 1918 sulkulaivaksi ==Lähteet== * * * === Viitteet === *
Joe Mauer

Joseph Patrick "Joe" Mauer (s. 19. huhtikuuta 1983, St. Paul, Minnesota) on yhdysvaltalainen baseballpelaaja, joka pelaa tällä hetkellä MLB-liigan Minnesota Twinsissa. Hänen pelipaikkansa on sieppari. Mauer valittiin kaudella 2009 American Leaguen vuoden arvokkaimmaksi pelaajaksi. Mauer oli MLB:n varaustilaisuuden ensimmäinen varaus vuonna 2001. ==Lähteet== == Aiheesta muualla == Luokka:Yhdysvaltalaiset baseballpelaajat Luokka:Vuonna 1983 syntyneet Luokka:Elävät henkilöt
Tyler Bray

Tyler Ian Bray (s. 27. joulukuuta 1991, Clovis, Kalifornia) on yhdysvaltalainen amerikkalaisen jalkapallon pelaaja, pelipaikaltaan pelinrakentaja. Hän pelaa tällä hetkellä NFL-liigan Kansas City Chiefsissä, ja ennen ammattilaisuraansa pelasi yliopistojalkapalloa Tennesseen yliopiston joukkueessa. ==Ura== Kaudelle 2011 Tennesseen yliopiston aloittavaksi pelinrakentajaksi noussutta Braytä pidettiin ennen kauden 2012 alkua yhtenä vuoden 2014 NFL:n varaustilaisuuden parhaista pelinrakentajista, jatilaisuuden mahdollisena kärkivarauksena. Bray päätti kuitenkin lähteä ammattilaiskentille jo vuotta aiemmin, ja hän oli varattavissa vuoden 2013 varaustilaisuudessa. Heikosti sujuneen kauden jälkeen yksikään joukkue ei varannut Braytä, mutta Kansas City Chiefs oli tilaisuuden päätyttyä halukas tekemään hänen kanssaan sopimuksen varaamattomana vapaana agenttina. Bray pelasi viisi kautta Chiefsissä, saaden peliaikaa vain yhdessä ottelussa. Kaudeksi 2018 Bray siirtyi Chicago Bearsiin. ==Lähteet== Luokka:Yhdysvaltalaiset amerikkalaisen jalkapallon pelaajat Luokka:Vuonna 1991 syntyneet Luokka:Elävät henkilöt
Per Teodor Cleve

Per Teodor Cleve (10. helmikuuta 1840 – 18. kesäkuuta 1905) oli ruotsalainen kemisti ja geologi. Hän kirjoittautui Uppsalan yliopistoon vuonna 1858 ja valmistui tohtoriksi 1863. Hän sai kemian professuurin yliopistosta 1874. Hänet valittiin jäseneksi Ruotsin kuninkaalliseen tiedeakatemiaan vuonna 1871. Hän löysi alkuaineista holmiumin ja tuliumin 1879. Hänen lapsensa on kasvitieteilijä Astrid Cleve ja lapsenlapsi nobelisti Ulf von Euler. Myös hänen vävynsä Hans von Euler-Chelpin sai Nobelin palkinnon. Mineraali cleveiitti on nimetty hänen mukaansa. == Lähteet == Luokka:Ruotsalaiset kemistit Luokka:Ruotsalaiset geologit Luokka:Ruotsalaiset professorit Luokka:Vuonna 1840 syntyneet Luokka:Vuonna 1905 kuolleet